Ehdotus neuvoston päätökseksi assosiaationeuvostossa vahvistettavasta yhteisön kannasta Slovakian tasavallan giatehokkuutta edistävään yhteisön monivuotiseen SAVE II -ohjelmaan /* KOM/98/0152 lopull. - CNS 98/0125 */



Virallinen lehti nro C 163 , 28/05/1998 s. 0021



Ehdotus NEUVOSTON PÄÄTÖKSEKSI, tehty . . ., assosiaationeuvostossa vahvistettavasta yhteisön kannasta Slovakian tasavallan osallistumiseen energiatehokkuutta edistävään yhteisön monivuotiseen SAVE II -ohjelmaan (98/C 163/06) KOM(1998) 152 lopull. - 98/0125 (CNS) (Komission esittämä 19 päivänä maaliskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 r artiklan ja 130 s artiklan 1 kohdan yhdessä 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan yhteisöjen ja niiden jäsenvaltioiden sekä Slovakian tasavallan assosiaatiosta tehdyn Eurooppa-sopimuksen lisäpöytäkirja tehtiin neuvoston ja komission päätöksellä 22 päivänä huhtikuuta 1996, lisäpöytäkirjan 1 artiklan mukaisesti Slovakian tasavalta voi osallistua yhteisön puiteohjelmiin, erityisohjelmiin, hankkeisiin tai muihin toimiin muun muassa energia-alalla, ja 2 artiklan mukaisesti assosiaationeuvosto päättää ehdoista, jotka koskevat Slovakian tasavallan osallistumista 1 artiklassa tarkoitettuun toimintaan, ja neuvoston 16 päivänä joulukuuta 1996 tekemässä päätöksessä (96/737/EY) (1), jolla luotiin energiatehokkuutta yhteisössä edistävä monivuotinen ohjelma, ja erityisesti sen 10 artiklassa säädetään, että Keski-Euroopan assosioituneet maat voivat osallistua tähän ohjelmaan niillä yhteisön ohjelmiin osallistumista koskevilla ehdoilla, jotka assosiaatiosopimuksissa asetetaan, ON PÄÄTTÄNYT SEURAAVAA: Euroopan yhteisöjen ja niiden jäsenvaltioiden sekä Slovakian tasavallan Eurooppa-sopimuksella perustetussa assosiaationeuvostossa vahvistettava yhteisön kanta Slovakian tasavallan osallistumisesta energiatehokkuutta edistävään yhteisön SAVE II -ohjelmaan on liitteenä olevan assosiaationeuvoston päätösluonnoksen mukainen. Tehty . . . Neuvoston puolesta . . . (1) EYVL L 335, 24.12.1996, s. 50. Luonnos EUROOPAN YHTEISÖJEN JA NIIDEN JÄSENVALTIOIDEN SEKÄ SLOVAKIAN TASAVALLAN ASSOSIAATIONEUVOSTON PÄÄTÖS N:o . . ./98, tehty . . . ehdoista Slovakian tasavallan osallistumiseksi yhteisön energiatehokkuutta koskevaan SAVE II -ohjelmaan ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Slovakian tasavallan välisen Eurooppa-sopimuksen (1), ottaa huomioon Euroopan yhteisöjen ja niiden jäsenvaltioiden sekä Slovakian tasavallan assosiaatiosta tehdyn Eurooppa-sopimuksen lisäpöytäkirjan, joka koskee Slovakian tasavallan osallistumista yhteisön ohjelmiin, ja erityisesti sen 1 ja 2 artiklan (2), sekä katsoo, että: mainitun lisäpöytäkirjan 1 artiklan mukaisesti Slovakian tasavalta voi osallistua yhteisön puiteohjelmiin, erityisohjelmiin, hankkeisiin ja muihin toimiin muun muassa energia-alalla, ja mainitun lisäpöytäkirjan 2 artiklan mukaisesti assosiaationeuvosto päättää niistä ehdoista, joilla Slovakian tasavalta osallistuu 1 artiklassa tarkoitettuun toimintaan, ON PÄÄTTÄNYT SEURAAVAA: 1 artikla Slovakian tasavalta osallistuu Euroopan yhteisön SAVE II -ohjelmaan ehdoilla, joista säädetään tämän päätöksen erottamattoman osan muodostavissa liitteissä I ja II. 2 artikla Tätä päätöstä sovelletaan SAVE II -ohjelman koko keston ajan. 3 artikla Tämä päätös tulee voimaan sen tekemistä seuraavan kuukauden ensimmäisenä päivänä. Tehty . . . Assosiaationeuvoston puolesta . . . (1) EYVL L 359, 31.12.1994. (2) EYVL L 115, 9.5.1996. LIITE I Ehdot, joilla Slovakian tasavalta osallistuu yhteisön monivuotiseen energiatehokkuutta koskevaan SAVE II -ohjelmaan 1. Slovakian tasavalta osallistuu, ellei tässä päätöksessä toisin säädetä, kaikkiin yhteisön monivuotiseen energiatehokkuutta koskevaan ohjelmaan SAVE II, jäljempänä `SAVE II -ohjelma`, sisältyviin toimiin niiden tavoitteiden, perusteiden, menettelytapojen ja määräaikojen mukaisesti, joista on säädetty neuvoston päätöksessä 96/737/EY, jolla luodaan viisivuotinen ohjelma toimenpiteiden ja toiminnan kustannustehokasta valmistelua ja täytäntöönpanoa varten energiatehokkuuden edistämiseksi yhteisössä. 2. Osallistumisedellytykset täyttäviin slovakialaisiin laitoksiin, järjestöihin ja henkilöihin sovelletaan hakemusten jättämisen, arvioinnin ja valinnan osalta samoja ehtoja kuin osallistumisedellytykset täyttäviin yhteisön laitoksiin, järjestöihin ja henkilöihin niissä rajoissa, jotka johtuvat Slovakian tasavallan rahoitusosuudesta, josta on vähennetty hallinnolliset kustannukset liitteen II mukaisesti. 3. SAVE II -ohjelman yhteisöllisen ulottuvuuden varmistamiseksi Slovakian tasavallan ehdottamiin monikansallisiin hankkeisiin ja toimiin on otettava mukaan vähimmäismäärä kumppaneita yhteisön jäsenvaltioista. Tästä vähimmäismäärästä päätetään SAVE II -ohjelman täytäntöönpanon yhteydessä ottaen huomioon toimien luonne, yksittäisen hankkeen osanottajien määrä ja toimintaan osallistuvien maiden määrä. 4. Slovakian tasavalta ryhtyy kaikkiin tarvittaviin toimenpiteisiin huolehtiakseen SAVE II -ohjelmaan osallistumisen kansallisesta yhteensovittamisesta ja järjestämisestä. 5. Slovakian tasavalta maksaa vuosittain Euroopan yhteisöjen yleiseen talousarvioon osuuden, jonka tarkoituksena on kattaa sen osallistumisesta SAVE II -ohjelmaan aiheutuvat kustannukset (katso liite II). Assosiaatiokomitealla on oikeus tarvittaessa muuttaa tätä rahoitusosuutta. 6. Yhteisön jäsenvaltiot ja Slovakian tasavalta tekevät voimassa olevien säännösten puitteissa kaikkensa helpottaakseen tämän päätöksen soveltamisalaan kuuluvaan toimintaan osallistuvien henkilöiden vapaata liikkuvuutta ja oleskelua Slovakian tasavallassa ja yhteisön jäsenvaltioissa. 7. Slovakian tasavalta ja Euroopan yhteisöjen komissio valvovat kumppanuuden perusteella jatkuvasti Slovakian tasavallan osallistumista ohjelmaan, sanotun kuitenkaan rajoittamatta komission ja Euroopan yhteisöjen tilintarkastustuomioistuimen velvollisuuksia valvoa ja arvioida SAVE II -ohjelmaa ohjelmasta tehdyn neuvoston päätöksen 5 artiklan nojalla. Slovakian tasavalta toimittaa komissiolle tarvittavat kertomukset ja osallistuu muihin yhteisön tässä yhteydessä päättämiin erityistoimiin. 8. Slovakian tasavalta kutsutaan kaikkia tämän päätöksen täytäntöönpanoa koskevia kysymyksiä käsitteleviin yhteensovittamiskokouksiin ennen SAVE-komitean säännöllisiä kokouksia, sanotun kuitenkaan rajoittamatta SAVE II -ohjelmaa koskevan päätöksen 4 ja 5 artiklassa tarkoitettujen menettelyjen noudattamista. Komissio ilmoittaa Slovakian tasavallalle näiden säännöllisten kokousten tulokset. 9. SAVE II -ohjelmaa koskevissa hakumenettelyissä, sopimuksissa, kertomuksissa ja muissa hallinnollisissa järjestelyissä käytetään jotakin yhteisön virallisista kielistä. LIITE II Slovakian tasavallan rahoitusosuus SAVE II -ohjelmasta 1. Slovakian tasavallan rahoitusosuus kattaa: - ohjelmasta slovakialaisille osallistujille suoritettavat avustukset tai muun rahoitustuen, - Euroopan yhteisöjen komissiolle Slovakian tasavallan ohjelmaan osallistumisesta aiheutuvat hallinnolliset lisäkustannukset. 2. Ohjelmasta slovakialaisille edunsaajille maksettujen avustusten tai muun rahoitustuen yhteismäärä ei minkään varainhoitovuoden aikana saa ylittää Slovakian tasavallan rahoitusosuutta vähennettynä hallinnollisilla lisäkustannuksilla. Jos Slovakian tasavallan Euroopan yhteisöjen yleiseen talousarvioon maksama rahoitusosuus hallinnollisten lisäkustannusten vähentämisen jälkeen on suurempi kuin slovakialaisten edunsaajien ohjelmasta saamien avustusten ja muun rahoitustuen yhteismäärä, komissio siirtää ylijäämän seuraavaan talousarvioon ja vähentää vastaavan määrän Slovakian tasavallan seuraavan vuoden rahoitusosuudesta. Jos tällaista ylijäämää on jäljellä ohjelman päättyessä, sitä vastaava määrä palautetaan Slovakian tasavallalle. 3. Slovakian tasavallan vuotuinen rahoitusosuus on 154 512 ecua vuodesta 1998 lähtien. Tästä määrästä 10 512 ecua käytetään kattamaan Slovakian tasavallan ohjelmaan osallistumisesta komissiolle aiheutuvat hallinnolliset lisäkustannukset. 4. Euroopan yhteisöjen yleiseen talousarvioon sovellettavaa varainhoitoasetusta sovelletaan myös Slovakian tasavallan rahoitusosuuden hallintoon. Tämän päätöksen tultua voimaan ja kunkin vuoden alussa komissio lähettää Slovakian tasavallalle pyynnön maksaa sen tämän päätöksen mukaista rahoitusosuutta vastaavat varat. Rahoitusosuus ilmoitetaan ecuina ja maksetaan komission ecumääräiselle pankkitilille. Slovakian tasavalta maksaa tämän päätöksen mukaisen osuutensa vuotuisista kustannuksista maksupyynnön mukaisesti ja viimeistään kolmen kuukauden kuluttua pyynnön lähettämisestä. Jos osuuden maksu viivästyy, Slovakian tasavalta maksaa viivästyskorkoa maksamattomasta määrästä eräpäivästä lähtien. Viivästyskorko on sama kuin Euroopan raha-asiain yhteistyörahaston (ERYR) eräpäivän kuukautena ecumääräisiin toimiinsa (1) soveltama korko korotettuna 1,5 prosenttiyksiköllä. 5. Slovakian tasavalta maksaa edellä 3 kohdassa tarkoitetut hallinnolliset lisäkustannukset kansallisesta talousarviostaan. 6. Slovakian tasavalta maksaa 50 prosenttia jäljellä olevista osallistumiskustannuksistaan kansallisesta talousarviostaan. Jollei tavanomaisista Phare-ohjelmointimenettelyistä muuta johdu, loput 50 prosenttia maksetaan Slovakian tasavallan Phare-määrärahoista. (1) Korko julkaistaan kuukausittain Euroopan yhteisöjen virallisen lehden C-sarjassa.